Notum sit omnibus futuris et presentibus quod Guillelmus Cabilonensis dedit et guerpivit Deo et sanctę Marię de Firmitate quicquid calumpniabatur eis, et concessit in pace perpetuo habenda omnia quę pater ejus Huo, et avunculus ejus, atque avus comitis Cabilonensis eisdem dederant monachis, de quibus eo tempore domus Firmitatis investa erat, anno dominicę Incarnationis M C LXXX VI, et sacramento super altare sanctę Marię pacem tenere juravit, et tuitionem secundum posse suum promisit, et rogavit ut sigillo Cabilonensis episcopi, et comitis Cabilonensis hoc scriptum firmaretur, ne in ęternum oblivisceretur. Hoc autem fecit in manu domini Burnon abbatis Firmitatis, coram conventu in capitulo Firmitatis. Testes : Roclinus clericus de Gibriaco, Hugo miles prepoositus, Guillelmus de Tilia.